1948-ig a születési anyakönyvekben szerepelt vallás rovat. Ezért, ha a zsidósággal kapcsolatos igazolásokat kibocsátó szervezetektől a dokumentumok nem állnak rendelkezésére, és a Hitközségnél sem található a szülők vallási hovatartozását igazoló irat, Hatósági Bizonyítványt kérhet a szülei születési helye szerint illetékes Önkormányzat Anyakönyvi Hivatalától.
Ha ezeket sem tudja beszerezni, és Ön 1948 előtt született, lehetséges, hogy az Ön születési anyakönyvében van adat arról, hogy Ön a zsidó vallásba született. Ezt is Hatósági Bizonyítvány kérelemmel tudhatja meg.
Ha egyik lehetőséggel sem sikerült igazolást szereznie, forduljon bizalommal a BZSH Szertartási Osztályához. Tapasztalt munkatársak várják, hogy segíthessenek Önnek.